**МИНИСТЕРСТВО НА ОБРАЗОВАНИЕТО И НАУКАТА**

гр. София 1000, бул. „Княз Дондуков” № 2А, www.mon.bg

На основание чл. 4, чл. 5 и чл. 7 от Постановление № 44 на Министерския съвет от 2019 година за осигуряване на преподаватели по български език и литература в чуждестранни висши училища

**ОБЯВЯВА ЗА ПРОЦЕДУРА ЗА ПОДБОР**

**на преподаватели по български език и литература за академичната**

**2024/2025 година в следните чуждестранни висши училища:**

|  |  |  |
| --- | --- | --- |
| **Висше училище** | **Населено място** | **Държава** |
| 1. Познански университет „Адам Мицкевич“ | Познан | Полша |
| 1. Университет „Екс-Марсилия“ | Марсилия | Франция |
| 1. Университет „Йотвьош Лоранд“ | Будапеща | Унгария |
| 1. Западен университет | Тимишоара | Румъния |

**I. Изисквания към кандидатите**

**I.1. Минимални изисквания, предвидени в Постановление № 44 на Министерския съвет от 2019 г. за осигуряване на преподаватели по български език и литература в чуждестранни висши училища:**

1.1. Да заемат академична длъжност по реда на Закона за развитието на академичния състав в Република България или преподавателска длъжност по реда на Закона за висшето образование по трудово правоотношение в държавно висше училище или в научен институт с акредитация в професионално направление "Филология" от област на висшето образование „Хуманитарни науки“ или в държавно висше училище, в което се преподава български език като чужд, които имат сключено споразумение с Министерството на образованието и науката, както следва:

* 1. 1. Великотърновски университет “Св. св. Кирил и Методий”
     1. Пловдивски университет “Паисий Хилендарски”
     2. Софийски университет “Св. Климент Охридски”
     3. Шуменски университет “Епископ Константин Преславски”
     4. Югозападен университет “Неофит Рилски”
     5. Русенски университет „Ангел Кънчев“
     6. Медицински университет - Пловдив
     7. Институт за български език **„Професор Любомир Андрейчин“** към Българската академия на науките
     8. Институт по литература към Българската академия на науките
     9. Институт за балканистика с център по тракология към Българската академия на науките
     10. Кирило-Методиевския научен център при Българската академия на науките
  2. Да имат най-малко образователно-квалификационна степен „магистър“ в професионално направление „Филология“ от област на висшето образование „Хуманитарни науки“.
  3. Да имат най-малко две години преподавателски стаж във висше училище;
  4. Да владеят английски, френски, немски или езика на страната, в която ще бъдат командировани, на ниво минимум B2 от Общоевропейската референтна езикова рамка.

**I.2. Изисквания към кандидатите, заявени от чуждестранните висши училища:**

* + - 1. **Познански университет „Адам Мицкевич“**
* **Образование:** магистър по славянска или полска филология;
* Висока езикова компетентност (владеене на български език като майчин и добро владеене на полски език);
* Професионален опит в областта на преподаването на български език като чужд и в областта на обучението по теория и практика а превода;
* Висока организационна активност в областта на популяризирането на българската култура;
* Добро познаване на съвременните културни реалии в България;
* Висока компетентност в областта на теорията и практиката на превода.
  + - 1. **Университет „Екс-Марсилия“**
* Магистър по български език (литература, лингвистика, български като чужд и др.) и носител на езика (майчин език – български)
* Владеене на френски език (обучението се води на френски);
* Минимум 2 години опит в преподаването на български език (език и култура).

**Информация за преподаваните дисциплини:** 3 ч. български език за записани студенти в Департамента по славистика или от други департаменти в бакалавърска или магистърска степен и 20 часа годишно преподаване на „Българска цивилизация“ в рамките на курсовете за „Цивилизация на славянските страни“ („Civilisation des pays slaves“) и “История на постсъветските държави“ („Histoire des pays post-soviétiques).

* + - 1. **Университет „Йотвьош Лоранд“**
* Опит в преподаването на български език, литература и култура извън България;
* Опит в преподаването на български език като чужд език в Унгария;
* Да владее свободно унгарски език;
* Да е млад/млада, енергичен/енергична и с отворено съзнание;
* Да не е по-възрастен/възрастна от 50 години.

**4. Западен университет, Тимишоара**

* **Образование:** докторска степен, за предпочитане в сферата на филологията;
* Владеене на английски и/или румънски език с цел комуникация със студентите, научните работници и административния персонал в университета.
* Лекторът следва да покрива минималните критерии, въведени от Националния съвет за атестиране на висшите звания, дипломи и свидетелства на Румъния (CNATDCU) за заемането на позиция като университетски преподавател, което е необходимо във връзка с ежегодните доклади за резултатите от изследователската дейност, в които се вземат и чуждестранните лектори и се отпуска допълнителното финансиране на университетите).

**Информация за преподаваните дисциплини:** предлага се дисциплините, предавани от лектора да са насочени към всички студенти в университета и да включват: Български език за начинаещи – семестри I и II; Българска култура и цивилизация – семестри I и II. По предложение на лектора би могло да се предвиди още една дисциплина, която да бъде предавана по време на двата семестъра.

**II. Начин на провеждане на процедурата за подбор:**

1. Кандидатите подават заявление и формуляр за участие в процедурата за подбор и прилагат необходимите документи, посочени в обявата във висшите училища или научен институт, посочени в т. 1.1.

2. Ректорът на съответното висше училище или директорът на научния институт представя в Министерството на образованието и науката поименен списък на кандидатите и подадените документи.

3. Подборът на кандидатурите за преподаватели в чуждестранни висши училища се извършва от Комисия за подбор на преподаватели по български език и литература в чуждестранни университети, определена със заповед на министъра на образованието и науката.

4. Всеки кандидат може да кандидатства за всички обявени преподавателски места. За всяко преподавателско място се подава отделен комплект от документи.

5. Комисията за подбор на преподаватели по български език и литература в чуждестранни университети провежда интервю с допуснатите кандидати.

6. До интервю не се допускат кандидати, които не са представили всички необходими документи или представените документи не удостоверяват изпълнението на изискванията по т. I за съответното чуждестранно висше училище.

7. Кандидатите се уведомяват по електронна поща за датата, часа на започване и мястото на провеждане на интервюто в Министерството на образованието и науката.

8. Интервюто се провежда по график, който се обявява в деня на провеждането – от председателя на Комисията за подбор по т. II. 3.

9. Избраният от Комисията кандидат се одобрява от съответното чуждестранно висше училище.

**III. Необходими документи за участие в процедурата за подбор**

1. Заявление и формуляр по образец, приложени към настоящата обява, до ректора на съответното висше училище или директора на научен институт по т. I.1. за участие в процедурата;

2. Автобиография;

3. Мотивационно писмо;

4. Копие на документ за придобито висше образование, научна степен и/или академична длъжност;

5. Списък с научните трудове и публикации (ако е приложимо);

6. Копие от трудова и/или осигурителна книжка или друг документ, удостоверяващ изискуемия стаж;

7. Копие на документ, удостоверяващ владеенето на чужд език;

8. Други документи по преценка на кандидата (описват се).

**IV. Срок и място за подаване на документите**

**Документите се подават в срок до 19 юли 2024 г. (петък)** в държавното висше училище или научния институт, в което кандидатът заема длъжност по трудово правоотношение към момента на кандидатстване:

1. Великотърновски университет “Св. св. Кирил и Методий”
2. Пловдивски университет “Паисий Хилендарски”
3. Софийски университет “Св. Климент Охридски”
4. Шуменски университет “Епископ Константин Преславски”
5. Югозападен университет “Неофит Рилски”
6. Русенски университет „Ангел Кънчев“
7. Медицински университет - Пловдив
8. Институт за български език **„Професор Любомир Андрейчин“** към Българската академия на науките
9. Институт по литература към Българската академия на науките
10. Институт за балканистика с център по тракология към Българската академия на науките
11. Кирило-Методиевския научен център при Българската академия на науките